สุวัจน์ บินเชียร์ อำนาจ ติดขอบเวทีถึงปักกิ่ง
สุวัจน์ ลิปตพัลลภ พร้อมด้วยผู้บริหารเกษตรพัฒนา และกองทัพนักข่าว เดินทางไปเชียร์ เจ้าเพชร อำนาจ เกษตรพัฒนา บินป้องกันแชมป์โลก IBF ไฟต์บังคับกับคู่ปรับเก่า จอห์น รีล คาซิเมโร ผู้ท้าชิงตากาล็อก ชนิดติดขอบเวที 25 พ.ค.นี้ ที่กรุงปักกิ่ง สาธารณรัฐประชาชนจีน โปรโมเตอร์ จิมมี่ ดร.เอกรัฐ ไชยโชติช่วง ถือเอาเวทีประชุมใหญ่ IBF สร้างโอกาสให้นักชกในสังกัดก้าวสู่บัลลังก์โลก ไทยรัฐทีวี ช่อง 32 ถ่ายทอดสดเริ่มเวลา 20.00 น.,วันที่ 11 พ.ค. 59 จิมมี่ ดร.เอกรัฐ ไชยโชติช่วง โปรโมเตอร์ เกียรติกรีรินทร์ โปรโมชั่น เผย ตนได้รับข่าวดีว่า นายสุวัจน์ ลิปตพัลลภ อดีตรองนายกรัฐมนตรี จะเดินทางไปร่วมเชียร์ให้กำลังใจ เจ้าเพชร อำนาจ เกษตรพัฒนา ชกป้องกันแชมป์โลกรุ่นฟลายเวทสหพันธ์มวยนานาชาติ (IBF) ครั้งที่ 6 ซึ่งเป็นภาคบังคับกับ คู่ปรับเก่า จอห์นรีล คาซิเมโร ผู้ท้าชิงรองแชมป์อันดับ 1 ชาวฟิลิปปินส์ ในวันพุธที่ 25 พ.ค.นี้ ที่สังเวียนไดมอนด์ โอลิมปิก พาร์ก กรุงปักกิ่ง ประเทศจีน ขณะเดียวกัน ดร.สมชัย หยกอุบล ประธานบริษัทเครื่องจักรกลเกษตรไทย พร้อมทั้งคณะผู้บริหาร ทีมนักข่าว และ ผู้สนับสนุน จะยกขบวนบินไปร่วมเชียร์อย่างใกล้ชิด แฟนมวยสามารถร่วมชมและเชียร์ผ่านการถ่ายทอดสดทางไทยรัฐทีวี ช่อง 32 เวลา 20.00-22.00 น.,ด้าน โปรโมเตอร์ เกียรติกรีรินทร์ ระบุด้วยว่า ในการจัดประชุมใหญ่ประจำปีครั้งที่ 33 ของสหพันธ์มวยนานาชาติ จะมีนายสมพงษ์ อัชฌานุเคราะห์ ผู้แทนสหพันธ์มวยนานาชาติประจำประเทศไทย พร้อมคณะกรรมการผู้ตัดสินชาวไทย รวม 11 ท่าน เป็นตัวแทนประเทศไทย เข้าร่วมประชุมกับสมาชิกทั่วโลก เพื่อแลกเปลี่ยนความรู้บนเวทีระดับโลกและเป็นการแสดงถึงบทบาทผู้นำของประเทศไทยในเวทีมวยโลก โดยส่วนตัวก็จะถือโอกาสนี้สานสายสัมพันธ์แสวงหาพันธมิตรกับโปรโมเตอร์มวย ระดับโลก และเป็นช่องทางให้นักชกไทยในสังกัดโกอินเตอร์และก้าวขึ้นเขย่าบัลลังก์โลกมากขึ้น โดยเฉพาะสถาบัน IBF ซึ่งปัจจุบันมีเพียง อำนาจรายเดียวเท่านั้นที่ครองตำแหน่ง เชื่อว่าในอนาคตเมืองไทยจะมีแชมป์โลกเพิ่มขึ้น
สุวัจน์ ลิปตพัลลภ พร้อมด้วยผู้บริหารเกษตรพัฒนา และกองทัพนักข่าว เดินทางไปเชียร์ เจ้าเพชร อำนาจ เกษตรพัฒนา บินป้องกันแชมป์โลก IBF ไฟต์บังคับกับคู่ปรับเก่า จอห์น รีล คาซิเมโร ชนิดติดขอบเวทีที่กรุงปักกิ่ง ประเทศจีน
สุวัจน์ ลิปตพัลลภ,อำนาจ เกษตรพัฒนา,เจ้าเพชร,จอห์นรีล คาซิเมโร,IBF,สหพันธ์มวยนานาชาติ,รุ่นฟลายเวท,เกียรติกรีรินทร์ โปรโมชั่น,ดร.เอกรัฐ ไชยโชติช่วง,ไดมอนด์ โอลิมปิกพาร์ก,กรุงปักกิ่ง,ประเทศจีน,ข่าว,ข่าวกีฬา,ไทยรัฐออนไลน์